Държавен вестник, бр. 99, 2009 г., стр. 23

БРОЙ  99	
Д Ъ Р Ж А В Е Н  В Е С Т Н И К 	
СТР.  23  
(4) Ценните книжа по ал. 2, които не са 
регистрирани в електронната система за реги­
стриране и обслужване на търговията с безна­
лични държавни ценни книжа в Българската 
народна банка, се блокират чрез прехвърляне­
то им от обслужващите банки по специално 
открити техни сметки в Българската народна 
банка. Разпореждане с ценните книжа се из­
вършва само със съгласие на Министерството 
на финансите.
(5) Министърът на финансите и управителят 
на Българската народна банка могат да про­
менят размера и вида на активите на банките, 
служещи за обезпечение, както и реда и усло­
вията за обезпечаване по ал. 1 – 4, за което 
уведомяват обслужващите банки.
(6) При несъстоятелност на банка, обслуж­
ваща бюджетни предприятия, включително 
общини, ценните книжа и другите активи, които 
служат като обезпечение по реда на ал. 2 – 5, 
не се включват в масата на несъстоятелността 
и преминават в пълно разпореждане на минис­
търа на финансите. Средствата, останали след 
удовлетворяване на вземанията, обезпечени по 
реда на ал. 2 – 5 с ценни книжа, вземания по 
сметки и други активи, се включват в масата 
на несъстоятелността.
(7) Недействителни са всякакви тежести и 
обезпечения върху блокираните ценни книжа 
и други активи по ал. 5 за времето, през което 
те са заложени при условията и по реда на 
този закон.
(8) В лиценза на банки, които приемат за 
обслужване сметки на бюджетни предприятия, 
е необходимо да бъдат включени и дейностите 
по чл. 2, ал. 2, т. 9 от Закона за кредитните 
институции, включително и сделките по чл. 5, 
ал. 2 и 3 от Закона за пазарите на финансови 
инструменти.
(9) Министърът на финансите и управителят 
на Българската народна банка определят реда и 
начина на прилагане на ал. 1 – 6, включително 
и за изготвянето и предоставянето от банките 
на периодична информация за операциите 
и наличностите по сметките на бюджетните 
организации.
§ 23. (1) Бюджетните, извънбюджетните, 
депозитните сметки и сметките за чужди сред­
ства в левове и във валута на министерствата 
и ведомствата – първостепенни разпоредители, 
Народното събрание, Сметната палата, Коми­
сията за финансов надзор, Висшия съдебен 
съвет, държавните висши училища от София, 
Българската академия на науките, Българската 
национална телевизия, Българското национално 
радио, Националния осигурителен институт 
и Националната здравноосигурителна каса 
се обслужват от Българската народна банка. 
Водените към 31 декември 2009 г. бюджетни, 
извънбюджетни и депозитни сметки и сметките 
за чужди средства в левове и във валута в Бъл­
гарската народна банка на техни второстепенни 
разпоредители и други техни структурни еди­
ници не може да се прехвърлят за обслужване 
в други банки.
(2) Министърът на финансите може да 
разреши на бюджетните предприятия по ал. 1 
временно да откриват сметки в други банки, 
когато това е необходимо за осъществяване 
на картови разплащания във валута и други 
банкови операции, неизвършвани от Българ­
ската народна банка, както и за откриване на 
акредитиви. След приключването на операциите 
тези сметки се закриват, като наличните салда 
по тях се възстановяват по съответните сметки 
в Българската народна банка.
(3) Средствата от заеми и помощи на бю­
джетните организации по ал. 1 се обслужват в 
Българската народна банка, доколкото в клау­
зите на договорите по международни програми 
и споразумения изрично не е определено друго.
(4) Министърът на финансите може да 
определи по реда на ал. 3 да се обслужват 
от Българската народна банка и средства по 
държавногарантирани заеми и държавни заеми, 
при които крайни бенефициенти са търговски 
дружества.
(5) Министърът на финансите и управителят 
на Българската народна банка определят обхва­
та на сметките и плащанията на бюджетните 
предприятия по ал. 1, които задължително се 
обслужват чрез системата за електронно бан­
киране на Българската народна банка, както 
и реда, начина и сроковете за поетапното им 
включване към системата.
§ 24. (1) Бюджетните предприятия публику­
ват информация от годишните си финансови 
отчети чрез интернет по ред, начин и срокове, 
определени от министъра на финансите, съг­
ласувано с председателя на Сметната палата.
(2) Информацията по ал. 1 от одитираните 
от Сметната палата годишни финансови отчети 
се публикува и на нейната интернет страница 
заедно с одитния доклад и/или одитното стано­
вище на Сметната палата по чл. 45 от Закона 
за Сметната палата.
§ 25. (1) Начисляването, внасянето и отчи­
тането на дължимите вноски за държавното 
обществено осигуряване, за здравно осигуряване, 
за Учителския пенсионен фонд и за допълни­
телното задължително пенсионно осигуряване 
от бюджетните предприятия по смисъла на § 1, 
т. 1 от допълнителните разпоредби на Закона 
за счетоводството без общините се извършва 
по досегашния ред чрез прилагането на цен­
трализирано разплащане и разчитане между 
централния бюджет, Националния осигурителен 
институт, Националната здравноосигурителна 
каса, Националната агенция за приходите и 
съответните бюджети, сметки и фондове.
(2) Годишното разчитане за сумите по 
ал. 1 между централния бюджет, Националния 
осигурителен институт, Националната здрав­
ноосигурителна каса, Националната агенция